Orădeanca povesteşte că, în prima fază, bărbatul a fost încântat de interesul pe care i-l acorda. „Aş vrea să sărut gemenele”, „te laşi pe mine să te mângâi”, „iau în gură sânile dacă mă laşi! Bine?”, îi scria episcopul femeii, pe care o descria „îngeraşa mea, profesoara mea scumpă, ţunicam, cu ţiţi frumoşi, trebuie să dormi puţin, cu tine în gând”, „te mănânc, zmeura mea, sunt fericit lângă tine şi vreau să fii şi tu”, „iubi, te mângâiesc de la degetul mic până la capul şi te îmbrăţişez”. Preotul o provoca, totodată, să-i trimită şi poze cât mai explicite, cu „poarta fericirii”, unde să se vadă „blăniţa”, ori cu „gemenele”.

Femeia susţine că, ulterior, când episcopul a considerat că a devenit prea insistentă, acesta a bătut în retragere şi a ameninţat-o că îi blochează numărul, ca să nu-l mai poată contacta, iar în cele din urmă i-a transmis brusc că nu mai vrea să o vadă.

Denisa Chilba spune că, întoarsă la muncă în Germania, a început să se simtă rău. "Am avut greţuri, mi-era tot rău. Am crezut că am o problemă cu fierea aşa că am cerut câteva zile libere şi m-am întors în România. M-am dus la medic şi abia atunci mi s-a zis că sunt a mai spune că s-a simţit rău şi că medicul ar fi anunţat-o că este însărcinată. Ea susţine că, în condiţiile în care Csűry refuza să-i vorbească, săptămâna trecută l-a vizitat acasă, unde, de faţă cu soţia, cantoriţa şi cu doi muncitori, a „mărturisit” totul. Femeia mai spune că, pe 17 aprilie, a mers la sediul Episcopiei ca să-l reclame pe episcop pentru comportament nedemn, de unde, însă, a fost scoasă sub ameninţarea cu Poliţia. „Nu mă las călcată în picioare, trebuie să-şi asume răspunderea”, spune ea.

Hărţuire şi şantaj

Episcopul Csűry István recunoaşte că a cerut ajutorul Poliţiei, însă spune că a făcut acest lucru pentru că femeia l-a hărţuit încă din luna decembrie a anului trecut. Potrivit lui Csűry, de la sfîrşitul anului trecut, femeia i-ar fi făcut peste 2.000 de apeluri şi i-a trimis aproximativ 1.000 de SMS-uri prin care i-a cerut „30.000 euro” şi spune că, în telefonul său personal, există „nenumărate SMS-uri de ameninţare, inclusiv cu moartea, şi şantajare trimise şi care continuă şi în prezent”.

În schimb, episcopul neagă vehement acuzaţia de adulter şi inclusiv mesajele pe care i le-ar fi trimis femeii, susţinând că nu au fost scrise de el. „Nu-i nimic adevărat. Alte comentarii nu am de făcut”, susţine înaltul prelat.

Poliţia şi Comisia de Disciplină a Sinodului Bisericii Reformate vor stabili cine are dreptate în acest scandal sexual. Potrivit Regulamentului bisericesc, este considerată abatere disciplinară orice încălcare a bunelor moravuri, a obligaţiilor stabilite prin canoanele, regulamentele şi legămintele bisericeşti, a jurământului făgăduinţei nupţiale, dar şi instigarea la vreunul din păcate.